
# Рөстәм Миңнеханов “КАМАЗ”ның генераль директорына “Татарстан Республикасы каршындагы казанышлары өчен” орденын тапшырды

*19.11.2012*Бүген ТР Президенты Рөстәм Миңнеханов “КАМАЗ” ААҖ генераль директоры Сергей Когогинга “Татарстан Республикасы каршындагы казанышлары өчен” орденын тапшырды. Казан Кремлендә узган тантанада ТР Премьер-министры Илдар Халиков та катнашты.


Сергей Когогин әлеге югары дәүләт бүләгенә күпьеллык намуслы хезмәте, автомобиль төзелеше тармагы үсешенә керткән зур өлеше, актив эшчәнлеге өчен лаек булды. Рөстәм Миңнеханов бүген орден тапшырганда “КАМАЗ” җитәкчесенә алдагы эшчәнлегендә уңышлар теләде. Президент Сергей Когогинның илдә автомобиль төзелеше үсешенә зур өлеш кертүен билгеләп үтте. “Сез илнең иң эре машина төзелеше предприятиеләренең берсен җитәклисез. “КАМАЗ”дагы эш тәҗрибәгез бәяләп бетергесез”, - дип белдерде ТР Президенты.

*ТР Президенты матбугат хезмәте*
Рөстәм Миңнеханов “КАМАЗ”ның генераль директорына “Татарстан Республикасы каршындагы казанышлары өчен” орденын тапшырды